CELEX: 52018PC0004
Language: sk
Date: 2018-01-10
Title: Zmenený návrh ROZHODNUTIE RADY o uzavretí v mene Únie Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej

EURÓPSKA KOMISIA
            V Bruseli10. 1. 2018
            COM(2018) 4 final
            2009/0018(NLE)
            Zmenený návrh
            ROZHODNUTIE RADY
            o uzavretí v mene Únie Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Komisia v súlade s rozhodnutím Rady, ktorým sa Komisia poveruje začať rokovania, prerokovala v mene Európskeho spoločenstva a jeho členských štátov dohodu o leteckej doprave s Kanadou (ďalej len „dohoda“). Európske spoločenstvo a jeho členské štáty na jednej strane a Kanada na strane druhej podpísali 17. a 18. decembra 2009 uvedenú dohodu, ktorej účelom bolo okrem iného uľahčiť rozširovanie príležitostí v oblasti medzinárodnej leteckej dopravy otvorením prístupu na trhy a maximalizovaním prínosov pre spotrebiteľov, letecké spoločnosti, pracovníkov a spoločenstvá na oboch stranách Atlantického oceánu.
            
            
               Pokiaľ ide o EÚ, Únia, ako aj jej členské štáty sú zmluvnými stranami tejto dohody. Všetky členské štáty s výnimkou Chorvátskej republiky ukončili postup ratifikácie 25. októbra 2016. Chorvátska republika má pristúpiť k dohode v súlade s postupom stanoveným v akte o pristúpení pripojenom k zmluve o pristúpení z 5. decembra 2011.
            
            
               Predmetným návrhom sa mení pôvodný návrh Komisie [KOM(2009) 62 v konečnom znení], ktorý bol prijatý 17. februára 2009 a následne predložený Rade, a to najmä s cieľom zohľadniť nadobudnutie platnosti Lisabonskej zmluvy a rozsudok Súdneho dvora Európskej únie z 28. apríla 2015 vo veci C-28/12. Na zjednodušenie preskúmania uvedeného návrhu Radou sa celý príslušný text predkladá ako zmenený návrh.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               Neuplatňuje sa.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Neuplatňuje sa.
            
            
               4.VPLYV NA ROZPOČET
            
            
               
                  Neuplatňuje sa.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Neuplatňuje sa.
               
            
            
               2009/0018 (NLE)
            
            
               Zmenený návrh
            
            
               ROZHODNUTIE RADY
            
            
               o uzavretí v mene Únie Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej
            
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
            
            
               so zreteľom na návrh Európskej komisie,
            
            
               so zreteľom na stanovisko súhlas Európskeho parlamentu
                  1
               , 
            
            
               keďže:
            
            
               (1)Komisia v súlade s rozhodnutím Rady, ktorým sa Komisia poveruje začať rokovania, prerokovala v mene Európskeho spoločenstva a jeho členských štátov dohodu o leteckej doprave s Kanadou (ďalej len „dohoda“).
            
            
               (2)Táto dohoda bola podpísaná 17. a 18. decembra 2009 s výhradou jej neskoršieho uzavretia v súlade s rozhodnutím Rady a zástupcov členských štátov Európskej únie, ktorí sa zišli na zasadnutí Rady, 2010/417/ES
                  2
               . 
            
            
               (3)Dohodu ratifikovali všetky členské štáty okrem Chorvátskej republiky. Chorvátska republika má pristúpiť k dohode v súlade s článkom 6 ods. 2 aktu o pristúpení pripojeného k zmluve o pristúpení z 5. decembra 2011.
            
            
               (4)Dohoda by sa teraz mala schváliť v mene Únie.
            
            
               (5)Články 3 a 4 rozhodnutia 2010/417/ES obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa uplatňovanie týchto ustanovení malo ukončiť. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie stanovené v článku 5 rozhodnutia 2010/417/ES. Články 3, 4 a 5 rozhodnutia 2010/417/EÚS by sa preto mali prestať uplatňovať v deň nadobudnutia účinnosti tohto rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
            
               Týmto sa v mene Únie schvaľuje Dohoda o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (ďalej len „dohoda“).
            
            
               
            
               Článok 2
            
            
               Predseda Rady určí osobu alebo osoby splnomocnené uložiť v mene Európskej únie schvaľovaciu listinu podľa článku 23 dohody s cieľom vyjadriť súhlas Únie s tým, že bude touto dohodou viazaná, a urobí toto oznámenie: 
            
            
                  „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu sa odkazy na „Európske spoločenstvo“ v texte dohody podľa potreby vykladajú ako odkazy na „Európsku úniu“.“
            
            
               Článok 3
            
            
               Články 3, 4 a 5 rozhodnutia 2010/47/ES sa prestanú uplatňovať v deň nadobudnutia účinnosti tohto rozhodnutia. 
            
            
               Článok 4
            
            
               Toto rozhodnutie nadobúda účinnosť dňom jeho prijatia.
            
         
         
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ C , , s. .
               
               
                  
                     (2)
                  
                        Ú. v. EÚ L 207, 6.8.2010, s. 30.